  Майя Бывальцева Удмуртиын «Формирование комфортной городской среды» программая умоятон объектъёс понна куара сётонэ 14 аресысен пыриськыны луоз. Со сярысь журналистъёслы вераз Ижысь Кар думалэн тӧроез Олег Гарин. Со милям нимлыко быръёнъёс ӧвӧл ук. Котьма ке но со юалляськон нырысь ик, соин ик 14 аресысен куара сётыны луоз шуыса пумкылъян кутэмын. Асьмелэн трос мыло-кыдо егитъёсмы, соослэн дунне шоры асьсэлэн учконзы Олег Гарин, Ижысь Кар думалэн тӧроезОзьы ик со пусйиз, ӵапак та поколенилы карез матысь дасо аръёсы азинтоно луоз, соин ик соослэсь мылкыдзэс лыдэ басьтыны кулэ. Куара сётонэ пыриськон понна паспортэз возьматыны кулэ. Ижкарын 141 интыын кельшись инты понна дурбасьтыны луоз. Йылпумъян бюллетене пыртоно объектъёсъя та дырлы 10 сюрслэсь трос адями мылкыдзэ вераз ни. Куара сётон Россилы азьмуртэз быръён нуналэ ик 18-тӥ южтолэзе 8 часысен 20 часозь мыноз. Солы йылпумъянъёсъя быръёзы нырысь ик умоятоно-выльдоно объектъёсты. Тодэ вайытом, Ижкарын куара сётон понна бюллетене пыртэм урамъёс, паркъёс но мукет интывылъёс тодмо ни.  Тегъёс: Мерлык Ижкар ОлегГарин Удмуртия умоятон  